b"\n_START_ARTICLE_\nTamsulosina\n_START_SECTION_\nMecanisme d'acci\xc3\xb3\n_START_PARAGRAPH_\nLa tamsulosina \xc3\xa9s un antagonista selectiu del receptor alfa 1 amb major selectivitat per al receptor alfa 1a el qual est\xc3\xa0 principalment a nivell de la pr\xc3\xb2stata. Quan els receptors alfa 1 s\xc3\xb3n blocats en el coll vesical i en la pr\xc3\xb2stata, aix\xc3\xb2 provoca el relaxament de la musculatura llisa i per tant una menor resist\xc3\xa8ncia al flux de l'orina. Degut a aix\xc3\xb2, la simptomatologia associada amb la HPB es veu disminu\xc3\xafda.\n_START_SECTION_\nFarmacocin\xc3\xa8tica\n_START_PARAGRAPH_\nEl clorhidrat de tamsulosina \xc3\xa9s r\xc3\xa0pida i \xc3\xa9s completament absorbit (99%) en el tracte intestinal._NEWLINE_La farmacocin\xc3\xa8tica del principi actiu \xc3\xa9s lineal. Amb l' administraci\xc3\xb3 de dosi \xc3\xbanica, la concentraci\xc3\xb3 plasm\xc3\xa0tica m\xc3\xa0xima es detecta 6 hores despr\xc3\xa9s de la ingesti\xc3\xb3. L'administraci\xc3\xb3n repetida produeix un nivell plasm\xc3\xa0tic estable al cinqu+e dia._NEWLINE_En els humans el clorhidrat de tamsulosina es fixa de forma gaireb\xc3\xa9 total a les prote\xc3\xafnes plasm\xc3\xa0tiques i per aix\xc3\xb2 t\xc3\xa9 un esc\xc3\xa0s volum de distribuci\xc3\xb3._NEWLINE_El principi actiu \xc3\xa9s lentament metabolitzat pel fetge. _NEWLINE_L'eliminaci\xc3\xb3 del clorhidrat de tamsulosina i els seus metab\xc3\xb2lits es produeix principalment per via del rony\xc3\xb3. _NEWLINE_La biodisponibilitat del clorhidrat de tamsulosina es redueix amb els aliments._NEWLINE_La insufici\xc3\xa8ncia renal provoca un augment moderat dels nivells plasm\xc3\xa0tics de clorhidrat de tamsulosina que no obliga a adaptar la posologia, tanmateix, imposa una prudent avaluaci\xc3\xb3 en aquest tipus de pacients.\n_START_SECTION_\nBlocadors Alfa-1\n_START_PARAGRAPH_\nAquesta ter\xc3\xa0pia est\xc3\xa0 indicada en tots els pacients que presentin s\xc3\xadmptomes associats a la HPB indistintament del creixement de la gl\xc3\xa0ndula prost\xc3\xa0tica._NEWLINE_Els blocadors dels receptors alfa (tamsulosina, doxazosina, prazosina, alfuzosina i terazosina) relaxen el coll de la bufeta i el m\xc3\xbascul llis prost\xc3\xa0tic. \xc3\x89s necessari un ajust de la dosi i la resposta es produeix nom\xc3\xa9s despr\xc3\xa9s de setmanes o uns mesos.\n_START_SECTION_\nInhibidors de la 5 Alfa  reductasa\n_START_PARAGRAPH_\nAquesta ter\xc3\xa0pia est\xc3\xa0 indicada en pacients que presentin engrandiment en la gl\xc3\xa0ndula prost\xc3\xa0tica sense acusar s\xc3\xadmptomes greus._NEWLINE_5 Alfa reductasa \xc3\xa9s un enzim que participa en la conversi\xc3\xb3 de testosterona en dihidrotestosterona, la qual \xc3\xa9s responsable del creixement accelerat de la pr\xc3\xb2stata. La seva inhibici\xc3\xb3, retarda el creixement de la pr\xc3\xb2stata i l'efecte terap\xc3\xa8utic s'observa a partir dels 3 a 6 mesos posteriors a l'inici del tractament._NEWLINE_Els efectes secundaris s\xc3\xb3n principalment sexuals i inclouen una disminuci\xc3\xb3 de la libido, disfunci\xc3\xb3 en l'ejaculaci\xc3\xb3 i impot\xc3\xa8ncia sexual."